
ΑΠ ΟΦΑΣΕ ΙΣ 

(ΐ) 

ΠΡΑΞΗ ΔΙΟΙΚΗΤΗ ΑΡΙΘ. 2258/2.11.1993 
(Άρθρο 1 του Ν. 1266/82) 

Καθορισμός πλαισίου λειτουργίας και εποπτείας πιστωτι¬ 
κών ιδρυμάτων υπό τη μορφή πιστωτικών συνεταιρι¬ 
σμών του Ν. 1667/1986. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/92 «Όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις», 

β) τον ΑΝ 1665/51 «Περί λειτουργίας και ελέγχου τρα¬ 
πεζών» και το Ν.Δ. 588/48 «Περί ελέγχου της πίστεως», 

γ) το Ν. 1667/1986 «Αστικοί συνεταιρισμοί και άλλες 
διατάξεις», 

δ) το Ν. 2076/92 «Ανάληψη και άσκηση δραστηριότη¬ 
τας πιστωτικών ιδρυμάτων και άλλες συναφείς διατά¬ 
ξεις», 

ε) το Ν. 1083/80 «Περί αγοράς και πώλησης συναλλάγ¬ 
ματος και ξένων τραπεζογραμματίων», 


στ) τις ΠΔ/ΤΕ 2053/92 και 2054/92 σχετικά με τον ορι¬ 
σμό των ιδίων κεφαλαίων και το συντελεστή φερεγγυότη- 
τας, αντίστοιχα, των πιστωτικών ιδρυμάτων, 
ζ) τις ΠΔ/ΤΕ 1955/91 και 1976/91, όπως ισχύουν, που 
αφορούν στη χορήγηση δανείων σε δραχμές και συνάλ¬ 
λαγμα αντίστοιχα από πιστωτικά ιδρύματα που λειτουρ¬ 
γούν στην Ελλάδα, 

η) τις αποφ. ΕΝΠΘ 448/2/90 και 521/2/93 και την 
ΠΔ/ΤΕ 1895/91 που αφορούν τις τοποθετήσεις σε τί¬ 
τλους των πιστωτικών ιδρυμάτων, 
θ) την ΠΔ/ΤΕ 1959/91, όπως ισχύει, σχετικά με τις δε¬ 
σμεύσεις επί καταθέσεων των τραπεζών, 
ι) την από 31.8.1993 σχετική εισήγηση των Διευθύν¬ 
σεων Νομισματικής Πολιτικής και Τραπεζικών Εργασιών 
και Γενικής Επιθεώρησης Τραπεζών της Τράπεζας της 
Ελλάδος και 

ια) τη σκοπιμότητα καθορισμού θεσμικού πλαισίου λει¬ 
τουργίας και εποπτείας πιστωτικών ιδρυμάτων υπό τη 
μορψή πιστωτικών συνεταιρισμών, αποφάσισε τα ακό¬ 
λουθα: 

Α. ΓΕΝΙΚΕΣ ΔΙΑΤΑΞΕΙΣ 

1. α) Επιτρέπεται στα πιστωτικά ιδρύματα υπό τη μορφή 
πιστωτικών συνεταιρισμών του Ν. 1667/1986 να διενερ¬ 
γούν εργασίες που κατά τις ισχύουσες διατάξεις αποτε¬ 
λούν αντικείμενο δραστηριότητας των εμπορικών τραπε¬ 
ζών που λειτουργούν στην Ελλάδα. 

β) Οι διατάξεις που αφορούν στη λειτουργία των πιστω¬ 
τικών ιδρυμάτων στην Ελλάδα εφαρμόζονται ανάλογα και 
στα πιστωτικά ιδρύματα υπό τη μορφή πιστωτικών συνε¬ 
ταιρισμών. 

Διευκρινίζεται ότι πιστωτικοί συνεταιρισμοί που δεν 
έχουν υποβάλει, σύμφωνα με τη διαδικασία της παρ. ΒΙΙ/2 
της παρούσας Πράξης, αίτηση για παροχή άδειας λειτουρ¬ 
γίας πιστωτικού ιδρύματος, μέχρι την κοινοποίηση της πα¬ 
ρούσας Πράξης, δεν δύνανται να δέχονται καταθέσεις και 
να χορηγούν δάνεια (άρθρο 4 του Ν. 2076/1992). 

2. Τα πιστωτικά ιδρύματα υπό τη μορφή πιστωτικών συ¬ 
νεταιρισμών συναλλάσσονται αποκλειστικά με τα μέλη 
τους, άλλα πιστωτικά ιδρύματα καθώς και το Ελληνικό Δη¬ 
μόσιο. Συναλλαγές με άλλα πρόσωπα πλην των ανωτέρω 
επιτρέπονται μόνο εφόσον σ’ αυτές συμμετέχει και μέλος 
του συνεταιρισμού. 

3. α) Το ύψος των πάσης φύσεως πιστωτικών διευκο¬ 
λύνσεων και συμμετοχών στον ίδιο συνεταίρο, δεν επιτρέ¬ 
πεται να υπερβαίνει συνολικά το πέντε τοις εκατό (5%) 
των ιδίων κεφαλαίων του συνεταιρισμού. 

β) Το ύψος της χρηματοδότησης των φυσικών προσώ¬ 
πων - μελών καθορίζεται από τους πιστωτικούς συνεταιρι- 

σμούς εντός του ανωτέρω ορίου (παράγραφος Α3α) κατά 
την κρίση τους, μη εφαρμοζομένων των διατάξεων της 
παραγρ. Δ' της ΠΔ/ΤΕ 1955/91, όπως ισχύει. 

γ) Οι επενδύσεις των πιστωτικών συνεταιρισμών σε με¬ 
ρίδια αμοιβαίων κεφαλαίων και μετοχικούς τίτλους πάσης 
φύσεως διέπονται από τις διατάξεις της απόφ. ΕΝΠΘ 
521/2/93 σε συνδυασμό με τις διατάξεις της ΠΔ/ΤΕ 
1895/91, όπως ισχύει, με εξαίρεση το συνολικό ύψος των 
κεφαλαίων που διατίθενται για επενδύσεις που αναφέρο- 
νται στο πρώτο εδάφιο της πρώτης παραγράφου της 
απόφ. ΕΝΠΘ 521/2/93, το οποίο προκειμόνου για τους 
συνεταιρισμούς περιορίζεται στο 10% των ιδίων κεφα¬ 
λαίων τους. Στις συμμετοχές των πιστωτικών συνεταιρι¬ 
σμών σε επιχειρήσεις του χρηματοπιστωτικού τομέα 
εφαρμόζονται οι διατάξεις της απόφ. ΕΝΠΘ 448/2/90, 
όπως ισχύει. 

δ) Απαγορεύεται στους Πιστωτικούς συνεταιρισμούς να 
διενεργούν εργασίες αναδόχου έκδοσης τίτλων (ΙΙΝΟΕΒ- 
ΥΥΒΙΤΙΝΘ). 

4. α) Επιτρέπεται στους πιστωτικούς συνεταιρισμούς να 
τηρούν σύμφωνα με τις ισχύουσες διατάξεις τρεχούμε¬ 
νους λογαριασμούς στην Τράπεζα της Ελλάδος και να 
συμμετέχουν στη διατραπεζική αγορά δραχμών και συναλ¬ 
λάγματος. Το συνολικό ύψος των αντλήσεων από τη δια¬ 
τραπεζική αγορά δραχμών και συναλλάγματος δε δύναται 
να υπερβαίνει το 10% και 5% αντίστοιχα των ιδίων κεφα¬ 
λαίων κάθε συνεταιρισμού. Οι τοποθετήσεις στη διατρα¬ 
πεζική αγορά δεν υπόκεινται σε περιορισμό. 

β) Το ύψος της ανοικτής συναλλαγματικής θέσης κατά 
πιστωτικό συνεταιρισμό καθορίζεται από τη Διεύθυνση 
Συναλλάγματος της Τράπεζας της Ελλάδος εντός ανώτα¬ 
του ορίου που αντιστοιχεί σε ποσοστό 5% των ιδίων κεφα¬ 
λαίων τους. 

5. Οι πιστωτικοί συνεταιρισμοί δύναται να αναπροεξο¬ 
φλούν συναλλαγματικές και γραμμάτια εις διαταγήν στην 
Τράπεζα της Ελλάδας καθώς και να χρηματοδοτούνται 
από την Τράπεζα της Ελλάδος έναντι ενεχύρου τίτλων του 
Δημοσίου, σύμφωνα με την ΠΔ/ΤΕ 2185/93, μέχρι τα 
ακόλουθα κατά περίπτωση ανώτατα όρια: 

α) για πιστωτικούς συνεταιρισμούς που με βάση τα ίδια 
κεφάλαιά τους επιτρέπεται να έχουν μέλη σε ολόκληρη τη 
χώρα, την περιφέρεια Αττικής ή το νομό Θεσσαλονίκης 
ισχύουν τα προβλεπόμενα από την ΠΔ/ΤΕ 2186/1993 
ελάχιστα όρια δρχ. 200 εκατ. προκειμένου για αναπροεξο- 
φλήσεις και δρχ. 300 εκατ. προκειμένου για χρηματοδο- 
τήσεις επ’ ενεχύρω τίτλων του Δημοοίου. 

β) για πιστωτικούς συνεταιρισμούς που με βάση τα ίδια 
κεφάλαιά τους επιτρέπεται να έχουν μέλη μόνο εντός 
ενός ή περισσοτέρων συγκεκριμένων νομών τα όρια θα εί¬ 
ναι ίσα με τα ποσά που προκύπτουν κατά περίπτωση από 
τον πολλαπλασιασμό του λόγου των ιδίων κεφαλαίων τους 
προς το ελάχιστο ύψος ιδίων κεφαλαίων των πιστωτικών 
ιδρυμάτων (σήμερα δρχ. 4.000 εκατ.) επί τα προβλεπό¬ 
μενα από την ΠΔ/ΤΕ 2186/1993 ελάχιστα όρια αναπροε- 
ξοφλήσεως και χρηματοδοτήσεως αντίστοιχα. 

6. Οι πιστωτικοί συνεταιρισμοί υπόκεινται στις υποχρε¬ 
ωτικές δεσμεύσεις επί καταθέσεων σύμφωνα με την 
ΠΔ/ΤΕ 1959/1991, όπως ισχύει. Ειδικά για τους πιστωτι¬ 
κούς συνεταιρισμούς που λειτουργούν κατά τη δημο¬ 
σίευση της παρούσας η δέσμευση θα εφαρμοσθεί για 
πρώτη φορά επί των υπολοίπων της 31.12.1993 προκει¬ 
μένου για το έντοκο τμήμα της δέσμευσης και της 
31.12.1994 προκειμένου για το άτοκο τμήμα της. 

7. α) Οι διατάξεις που αφορούν την εποπτεία και τον 
έλεγχο των πιστωτικών ιδρυμάτων από την Τράπεζα της 
Ελλάδος εφαρμόζονται και στους πιστωτικούς συνεταιρι¬ 
σμούς. Ειδικά για τους πιστωτικούς συνεταιρισμούς ο συ¬ 


ντελεστής φερεγγυότητας (ΠΔ/ΤΕ 2054/92) ορίζεται σε 
ποσοστό 10%. Τα στοιχεία που υποβάλλονται στην Τρά- 
πεζά της Ελλάδος για την άσκηση της εποπτείας θα πε- 
ριέχονται σε λογαριασμούς (κωδικούς αριθμούς και τί¬ 
τλους) του Κλαδικού Λογιστικού Σχεδίου των Τραπεζικών 
Επιχειρήσεων (ΠΔ 384/1992). 

β) Οι οικονομικές καταστάσεις (ισολογισμοί, αποτελέ¬ 
σματα χρήσεως) των πιστωτικών ιδρυμάτων υπό τη μορφή 
πιστωτικών συνεταιρισμών πρέπει να ελέγχονται από ανα¬ 
γνωρισμένους ορκωτούς ελεγκτές. 

γ) Ανατίθεται στη Γενική Επιθεώρηση Τραπεζών της 
Τράπεζας της Ελλάδος να καθορίσει τις λεπτομέρειες και 
τη διαδικασία που απαιτούνται για τον έλεγχο και την επο- 
πτεία των πιστωτικών συνεταιρισμών. 

Β. ΠΡΟΫΠΟΘΕΣΕΙΣ ΓΙΑ ΤΗΝ ΠΑΡΟΧΗ ΑΔΕΙΑΣ ΛΕΙ¬ 
ΤΟΥΡΓΙΑΣ 

Για την παροχή άδειας λειτουργίας πιστωτικού ιδρύμα¬ 
τος σε πιστωτικούς συνεταιρισμούς από την Τράπεζα της 
Ελλάδος πρέπει να πληρούνται οι σχετικοί όροι και προϋ¬ 
ποθέσεις του Ν. 2076/1992 καθώς και οι ακόλουθοι ειδι¬ 
κοί όροι: 

I. Μέλη 

1. Οι συνεταίροι - μέλη των πιστωτικών συνεταιρισμών 
έχουν, κατά την έγκριση της αίτησης εγγραφής τους, κα¬ 
τοικία ή έδρα (προκειμένου για νομικά πρόσωπα), στο γε¬ 
ωγραφικό διαμέρισμα που προσδιορίζεται με βάση τα ίδια 
κεφάλαια του κάθε συνεταιρισμού (περιπτώσεις α και β 
της παραγράφου ΒΙΙ1). 

2. Η ίδια προϋπόθεση απαιτείται προκειμένου για τα 
μέλη του Διοικητικού και Εποπτικού Συμβουλίου καθώς 
και για τα δύο εξίσου υπεύθυνα άτομα που θα έχουν την 
ευθύνη λειτουργίας και διαχείρισης του πιστωτικού συνε¬ 
ταιρισμού καθόλη τη διάρκεια της θητείας τους. 

3. Κατ’ εξαίρεση επιτρέπεται σε νομικά πρόσωπα μη 
κερδοσκοπικού χαρακτήρα, των οποίων τα μέλη κατάγο¬ 
νται από την περιοχή εντός της οποίας δραστηριοποιείται 
ο συνεταιρισμός και η έδρα τους βρίσκεται σε άλλη πε¬ 
ριοχή της χώρας, να είναι μέλη πιστωτικού συνεταιρι¬ 
σμού. 

II. Αρχικό Κεφάλαιο 

1. Ελάχιστο καταβεβλημένο κεφάλαιο δραχμών: 

α) εξακοσίων εκατομμυρίων (δρχ. 600.000.000) προ¬ 
κειμένου για συνεταιρισμούς που εγγράφουν ως μέλη κα¬ 
τοίκους αποκλειστικά του νομού της έδρας τους. Ειδικά 
για τους συνεταιρισμούς που εγγράφουν ως μέλη τους κα¬ 
τοίκους της περιφέρειας Αττικής και του Νομού Θεσσαλο¬ 
νίκης ισχύει το ελάχιστο όριο του εδαφίου (γ) της παρού¬ 
σας παραγράφου. 

β) δύο δισεκατομμυρίων (δρχ. 2.000.000.000) προκει¬ 
μένου για συνεταιρισμούς που εγγράφουν ως μέλη απο¬ 
κλειστικά κατοίκους του νομού της έδρας τους και των 
όμορων νομών ή, εναλλακτικά, της διοικητικής περιφέ¬ 
ρειας της έδρας τους, και 

γ) τεσσάρων δισεκατομμυρίων (δρχ. 4.000.000.000) 
προκειμένου για συνεταιρισμούς που εγγράφουν ως μέλη 
κατοίκους όλων των περιοχών της χώρας. 

2. α) Το σύνολο του απαιτουμένου αρχικού κεφαλαίου 
κατατίθεται στην Τράπεζα της Ελλάδος μία τουλάχιστον 
εργάσιμη ημέρα πριν από την ημερομηνία κοινοποιήσεως 
της απόφασης με την οποία παρέχεται άδεια λειτουργίας 
του συνεταιρισμού ως πιστωτικού ιδρύματος και αναλαμ¬ 
βάνεται από την επόμενη εργάσιμη ημέρα της ημερομη¬ 
νίας κατάθεσής του. 

β) Από τη σύσταση του συνεταιρισμού, σύμφωνα με το 
Ν. 1667/86, έως την κατάθεση του συνόλου του αρχικού 
συνεταιρισμού κεφαλαίου στην Τράπεζα της Ελλάδος, τα 
ποσά των συνεταιριστικών μερίδων που καταβάλλονται για 

το σχηματισμό του κεφαλαίου τοποθετούνται σε έντοκες 
καταθέσεις σε πιστωτικά ιδρύματα ή σε τίτλους του Ελλη¬ 
νικού Δημοσίου ανάλογης διάρκειας. 

γ) Η αίτηση για την παροχή άδειας καθώς και τα απαι- 
τούμενα δικαιολογητικά στοιχεία υποβάλλονται στην Τρά¬ 
πεζα της Ελλάδος μόνο αφού προηγουμένως έχει συγκε¬ 
ντρωθεί το σύνολο του απαιτουμένου ελάχιστου αρχικού 
κεφαλαίου και αυτό ευρίσκεται τοποθετημένο ως ορίζεται 
στο ανωτέρω εδάφιο (β). 

Από τις διατάξεις της παρούσας Πράξης δεν προκύπτει 
δαπάνη σε βάρος του Κρατικού Προϋπολογισμού. 

Η πράξη αυτή να δημοσιευθεί στην Εφημερίδα της Κυ- 
βερνήσεώς. 

Ο Διοικητής 
Ε.Ν. ΧΡΙΣΤΟΔΟΥΛΟΥ 

-♦- 

ΑΝΑ ΚΟΙΝΩΣ ΕΙΣ 

Αριθ Φ. 0546/11/ΑΣ549/Μ. 4161 (2) 

Ανακοίνωση για τη θέση σε ισχύ της Συνθήκης για την Ευ¬ 
ρωπαϊκή Ένωση (Μάαστριχτ, 7.2.1992). 

Ο ΥΠΟΥΡΓΟΣ ΕΞΩΤΕΡΙΚΩΝ 
Το Υπουργείο Εξωτερικών ανακοινώνει ότι η Συνθήκη 
για την Ευρωπαϊκή Ένωση μετά των σχετικών Πρωτοκόλ¬ 
λων και δηλώσεων που περιλαμβάνονται στην Τελική 
Πράξη, που υπεγράφη στο Μάαστριχτ την 7η Φεβρουά¬ 
ριου 1992 και κυρώθηκε από τη Χώρα μας με τον υπ’ αριθ. 
2077/1992 Νόμο που δημοσιεύθηκε στο υπ’ αριθ. 136 
Φύλλο της Εφημερίδος της Κυβερνήσεως τεύχος Α’ της 
7ης Αυγούστου 1992, τέθηκε σε ισχύ σύμφωνα με τη διά¬ 
ταξη του άρθρου Ρ παρ. 2, την 1η Νοεμβρίου 1993. 

Αθήνα, 5 Νοεμβρίου 1993 
Με εντολή Υπουργού 

Ο Προϊσταμένος της Ειδικής Νομικής Υπηρεσίας 
Κ.Π. ΟΙΚΟΝΟΜΙΔΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στο Προεδρικό Διάταγμα 443/2.10.93 «Ανακατανομή 
λόγω περικοπής θέσεων δικαστικών λειτουργών πολιτικής 
και ποινικής δικαιοσύνης» που δημοσιεύθηκε στο ΦΕΚ 
184/7.10.1993 (τεύχος Α’) διορθώνεται η ημερομηνία έκ¬ 
δοσής του, από το λανθασμένο 20.10.1993 στο ορθό 
2.10.1993. 

(Από το Υπουργείο Δικαιοσύνης) 
-♦-: 

(4) 

Στο Προεδρικό Διάταγμα 422/2.10.93 «Τροποποίηση 
ορισμένων διατάξεων του καταστατικού του Ταμείου 
Προνοίας Δικηγόρων Ηλείας» που δημοσιεύθηκε στο 
ΦΕΚ 180/6.10.1993 (τεύχος Α’) επέρχεται η παρα¬ 
κάτω διόρθωση σφάλματος: στη σελίδα 4617 στην αρι¬ 
στερή στήλη και στο 12 στίχο από το τέλος αντί του 
εσφαλμένου «Άρθρο 1» τίθεται το ορθό «Άρθρο 5». 

(Από το Υπουργείο Υγείας, Πρόνοιας 
και Κοινωνικών Ασφαλίσεων) 


Στο Προεδρικό Διάταγμα 443/1993 αρμοδιότητας 
ΥπουργείουΔικαιοσύνης που δημοσιεύθηκε στο ΦΕΚ 
184/7.10.1993 (τεύχος Α') επιφέρεται η πιο κάτω 
διόρθωση: 

Από τη λανθασμένη ημερομηνία «Αθήνα, 20 Οκτωβρίου 
1993» στη σωστή «Αθήνα^ Οκ^ρβρίου 1993». 

(Από το Εθνικό Τυπογραφείο) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕίΕΧ 

ΡΑΧ 

22.3211 ΥΡΕΤ ΘΒ 
5234312 

λειτουργούν καθημερινά από Θ.ΟΟ’ έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε’τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α’ Δρχ. 

15.000 

Δρχ. 

750 

β> » 

» 

» 

Β' 

» 

30.000 

» 

1.500 

Υ) » 

» 

» 

Π 

» 

10.000 

» 

500 

δ) » 

» 

» 

Δ' 

» 

30.000 

» 

1.500 

ε) » 

» 

» 

Αναπτυξιακών Πράξεων 

» 

20.000 

» 

1.000 

οτ) » 

» 

» 

Ν.Π.Δ.Δ. 

» 

10.000 

» 

500 

ζ) » 

» 

» 

ΠΑΡΑΡΤΗΜΑ 

» 

5.000 

» 

250 

π) » 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » 

» 

» 

Αν. Ειδικού Δικαστηρίου 

» 

3.000 

» 

150 

ι) » 

» 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












